stanford-oval/wikipedia huggingface dataset:
פיליפ שאולוב
קריירה

בתור ילד בן 9 הצטלם לסרט הקצר "מסע'" של דורון עופר. בנוסף גילם תפקיד אורח בפרק של "החברים של נאור".
ב-2022 הוא קיבל את התפקיד הגדול הראשון שלו כשחקן בסדרת הנעורים "שומקום" דרמת נוער מוזיקלית של אורי גרוס ויואב צפיר. בסדרה הוא גילם את ולאדי ברטונוב, ילד אומנה המגדל את אחותו הקטנה יחד עם נערים נוספים. עוד ב-2022 שיחק בסדרה "בת השוטר" בתור ערן.
בשנת 2023 השתתף בסדרה "סובייצקה" ששודרה בכאן 11 בתור אלכס סטלינסקי, סטודנט בנבחרת המתמטיקה של ענת (סוזנה פפיאן).
בנוסף באותה שנה שיחק בסדרה "משמר הגבול" ששודרה ב-HOT ובנטפליקס, בסדרת המדע בדיוני הישראלית לנוער "דרימארס" ששודרה בערוץ זום בתור מקס, מהנדס הלוויינים של המשלחת הסובל מהתקפי חרדה. בנוסף שאולוב השתתף בוידאו קליפ של אלה לי להב "רציתי שתעוף".
ב-2024 שיחק בסדרה "אף אחד לא עוזב את פאלו אלטו" של קשת 12 בתור לב דוידוביץ', מדריך במעבדה לאנטומיהוכן בעונה הרביעית של "לבד בבית" המשודרת בכאן חינוכית בתפקיד יורן קפלינסקי, החבר של מיקה (נטע רוט). באותה שנה שיחק בסדרה "אינדל" בתפקיד אנטון. ב-2024 שיחק את מקס בעונה נוספת של דרימארס
פילמוגרפיה

| שנה | פרויקט | תפקיד | הערות |
| --- | --- | --- | --- |
| 2022 | שומקום | ולדימיר "ולאדי" ברטונוב |  |
| 2022 | בת השוטר | ערן |  |
| 2023 | סובייצקה | אלכס סטלינסקי |  |
| 2023 | משמר הגבול |  |  |
| 2023–הווה | דרימארס | מקס |  |
| 2024 | אף אחד לא עוזב את פאלו אלטו | לב דוידוביץ' |  |
| 2024 | לבד בבית | יורן קפלינסקי | עונה 4 |
| 2024 | אינדל | אנטון |  |
| 2025 | מגרש הרוסים |  |  |
חיים אישיים

שאולוב החל בזוגיות עם הזמרת אלה לי להב ב-2022. השניים הכירו על סט הסדרה "שומקום". ביולי 2024 פורסם כי השניים נפרדו.
פרסים והוקרה

ב-2022 היה מועמד ל"פריצת השנה במשחק" בטקס פרסי נבחרי השנה של פרוגי.
ב-2023 נבחר ל"פריצת השנה במשחק" על ידי עורכי פרוגי.
הערות שוליים

1 2 3 4 5 6  יפעת הללי אברהם, ‏בגיל 8 אמרתי, "אמא, אני שחקן". החלטתי, ומאז הייתי, באתר ‏מאקו‏, 21 בספטמבר 2023
↑  פיליפ שאולוב, באתר ההתאחדות לכדורגל בישראל, ‏2013/2014
↑  פיליפ שאולוב, באתר איגוד הכדורסל הישראלי
↑  בדרך צפונה - סרט גמר מגמת קולנוע שער הנגב תשע"ו 2016, נבדק ב-2023-12-14
1 2  בידור - פיליפ שאולוב בראיון בכורה: "לא הרגשתי שקשה לי יותר להצליח בגלל שאני משדרות", באתר פרוגי, ‏2022-11-14
↑  אמיר בוגן, סרט וראיון: דורון עופר מדבר מהלב ללא מילים, באתר ynet, 16 בפברואר 2011
↑  כוכבי סדרת הנוער "שומקום" במחווה לילדי העוטף: ממי התרגשו?, באתר אייס, 17 באוקטובר 2023
↑  אירוע הפרימיירה המרגש של "משמר הגבול", באתר HOT Magazine, ‏2023-09-04
↑  אלה לי – רציתי שתעוף, נבדק ב-2023-12-14
↑  אלה לי להב משחררת סינגל חדש בשיתוף פעולה עם גיא ויהל, באתר חדשות 13, 27 בפברואר 2023
↑  הצמד שחיכינו לו: מגי אזרזר וריף נאמן משלבות כוחות, באתר ‏מאקו‏, 19 במאי 2024
↑  עידו ישעיהו‏, סדרות מומלצות לחודש אוקטובר 2024: כל מה ששווה לראות בטלוויזיה, באתר וואלה, 27 באוקטובר 2024
↑  בר זגה, הולכים לשומקום: אלה לי להב ובן הזוג משיקים את הפרויקט המשותף, במדור "פנאי פלוס" באתר ynet‏, 24 באוקטובר 2022
↑  גיא פינס, ‏פרסום ראשון: אלה לי להב בזוגיות חדשה, באתר ‏מאקו‏, 7 בספטמבר 2022
↑  רתם איזק, "התאהבתי חזק באלה לי. אפילו הפרידה הייתה מבוססת על אהבה", באתר ynet, 22 באוגוסט 2024
↑  בידור - עורכי פרוגי בוחרים את נבחרי תשפ"ג, באתר פרוגי, ‏2023-09-15
אליפות צרפת בטניס 1933

| --- | --- |

מראה של מגרש
 ענף:  טניס 
 תקופת התחרות:  25 במאי 1933 – 5 ביוני 1933 (12 ימים) 
 מספר תחרות:  38 
 עיר מארחת:  אצטדיון רולאן גארוס 
 זוכה:  גברים:ג'ק קרופורד (אוסטרליה) נשים:מרגרט סקריבן (הממלכה המאוחדת) זוגות גברים:פטריק יוז/פרד פרי (בריטניה) זוגות נשים:סימון מתייה (צרפת)/אליזבת ריין (ארצות הברית) זוגות מעורבים: מרגרט סקריבן (בריטניה)/ג'ק קרופורד (אוסטרליה)
 
 → אליפות צרפת הפתוחה 1932 אליפות צרפת הפתוחה 1934 ← 
 
אליפות צרפת 1933 הייתה תחרות טניס שנערכה על מגרשי חימר באצטדיון רולאן גארוס בפריז. התחרויות התחילו ב-25 במאי והסתיימו ב-5 ביוני. זו הייתה האליפות ה-38 מאז ייסודה.
מרגרט סקריבן מבריטניה וג'ק קרופורד מאוסטרליה זכו בתחרויות היחידים וביחד זכו בתחרות הזוגות המעורבים.
התחרות > תחרות הגברים

בתחרות זו השתתפו 81 טניסאים שחולקו ל-8 בתים. לקראת התחרות המשתתפים החזקים דורגו כדלקמן:
אנרי קושה (צרפת צרפת), מנצח תחרויות 1926, 1928, 1930 ו-1932. הפסיד בגמר.
ג'ק קרופורד (אוסטרליה אוסטרליה), ניצח בתחרות
פרד פרי (בריטניה בריטניה), הודח ברבע גמר
דניאל פרן (גרמניה גרמניה), הודח בסיבוב הרביעי
ג'ורג'ו דה סטפני (ממלכת איטליה ממלכת איטליה), הודח בסיבוב הרביעי
ג'ירו סאטו (יפן יפן), הודח בחצי גמר
פרנק שילדס (ארצות הברית ארצות הברית), הודח בסיבוב הרביעי
רודריך מנצל (צ'כוסלובקיה צ'כוסלובקיה), הודח ברבע גמר
ויוויאן מקגרת' (בריטניה בריטניה), הודח בסיבוב השני
כריסטיאן בוסי (צרפת צרפת), הודח ברבע גמר
קולין רובינס (דרום אפריקה (1928–1994) דרום אפריקה), הודח בסיבוב הרביעי
ריוסוקה נונוי (יפן יפן), הודח בסיבוב השלישי
הארי לי (בריטניה בריטניה),  הודח בחצי גמר
פרדריק טימר (הולנד הולנד), הודח בסיבוב השני
פטריק יוז (בריטניה בריטניה), הודח בסיבוב השלישי
ורנון קירבי (דרום אפריקה (1928–1994) דרום אפריקה), הודח בסיבוב השני
בגמר התחרות נפגשו אנרי קושה (צרפת צרפת) (מנצח תחרות 1932) וג'ק קרופורד (אוסטרליה אוסטרליה). ג'ק קרופורד ניצח ב-3 מערכות. באותה השנה הוא ניצח גם באליפות וימבלדון, אליפות אוסטרליה הפתוחה ובאליפות ארצות הברית הפתוחה הפסיד בגמר.
התחרות > תחרות הנשים

בתחרות הנשים השתתפו 54 טניסאיות שחולקו ל-4 בתים. כמו בתחרות הגברים, הטניסאיות החזקות זכו לדירוג:
לולט פאיו (שווייץ שווייץ), הודחה בסיבוב השלישי
הלן ג'ייקובס (ארצות הברית ארצות הברית), הודחה בחצי גמר
סימון מתייה (צרפת צרפת), הפסידה במשחק הגמר
הילדה קראווינקל גרמניה גרמניה, הודחה בסיבוב השני
מרי הילי (בריטניה בריטניה), הודחה ברבע גמר
איילין ויטינגסטול (בריטניה בריטניה), הודחה ברבע גמר
ז'וזאן סיגאר (בלגיה בלגיה), הודחה בסיבוב השני
אידה אדמוף (צרפת צרפת), הודחה בסיבוב השני
מנצחת תחרות 1932 הלן וילס (ארצות הברית ארצות הברית) לא השתתפה בתחרות. במשחק הגמר מרגרט סקריבן (בריטניה בריטניה) שלא הייתה מדורגת ניצחה את סימון מאתיה (צרפת צרפת) ב-3 מערכות ובכך זכתה בתחרות.
התחרות > תחרות זוגות גברים

בתחרות השתתפו מספר זוגות. במשחק הגמר פטריק יוז ופרד פרי (בריטניה בריטניה) נפגשו עם אדריאן קוויסט וויוויאן מקגרת' (אוסטרליה אוסטרליה) וניצחו ב-4 מערכות.
התחרות > תחרות זוגות נשים

בתחרות השתתפו 24 זוגות. מזוג מנצחות תחרות 1932 הלן וילס לא השתתפה השנה. במשחק הגמר סימון מתייה (צרפת צרפת) ואליזבת ריין (ארצות הברית ארצות הברית) שיחקו נגד סילבי יאנג וקולט רוזמבר (צרפת צרפת) וניצחו בשתי מערכות.
התחרות > תחרות זוגות מעורבים

בתחרות השתתפו 39 זוגות. במשחק הגמר מנצחי תחרות 1932 בטי נאטהול ופרד פרי (בריטניה בריטניה) נפגשו עם מרגרט סקריבן (בריטניה בריטניה) וג'ק קרופורד (אוסטרליה אוסטרליה) והפסידו ב-2 מערכות.
ג'ק קרופורד, מנצח תחרות הגברים
מרגרט סקריבן, מנצחת תחרות הנשים
אליפות צרפת בטניס 1930

| --- | --- |

מראה של מגרש
 ענף:  טניס 
 תקופת התחרות:  24 במאי 1930 – 1 ביוני 1930 (9 ימים) 
 מספר תחרות:  35 
 אצטדיון:  אצטדיון רולאן גארוס
 זוכה:  גברים:אנרי קושה (צרפת) נשים:הלן וילס (ארצות הברית) זוגות גברים:אנרי קושה/ז'אק בריניון (צרפת) זוגות נשים:אליזבת ריין והלן וילס (ארצות הברית) זוגות מעורבים: סילי אאוסם (גרמניה)/ביל טילדן (ארצות הברית)
 
 → אליפות צרפת הפתוחה 1929 אליפות צרפת הפתוחה 1931 ← 
 
אליפות צרפת 1930 הייתה תחרות טניס שנערכה על מגרשי חימר באצטדיון רולאן גארוס בפריז. התחרויות התחילו ב-24 במאי והסתיימו ב-1 ביוני. זו הייתה האליפות ה-35 מאז ייסודה.
אנרי קושה זכה בתחרות הגברים וזוגות גברים. הלן וילס זכתה בתחרות הנשים (בפעם השלישית ברציפות) ובתחרות זוגות נשים.
התחרות > תחרות הגברים

בתחרות זו השתתפו 81 טניסאים שחולקו ל-8 בתים. לקראת התחרות המשתתפים החזקים דורגו כדלקמן:
אנרי קושה (צרפת צרפת), מנצח תחרויות 1926 ו-1928, ניצח בתחרות
ביל טילדן (ארצות הברית ארצות הברית), הפסיד בגמר
ז'אן בורוטרה (צרפת צרפת), הודח בחצי גמר
אומברטו דה מורפורגו (ממלכת איטליה ממלכת איטליה), הודח בחצי גמר
אדגר מון (אוסטרליה אוסטרליה), הודח ברבע גמר
ג'ק קרופורד (אוסטרליה אוסטרליה), הודח בסיבוב השני
ג'ורג' ליטלטון (אירלנד אירלנד), הודח ברבע גמר
אנדרה מרלן (צרפת צרפת), הודח בסיבוב השני
הארי הופמן (אוסטרליה אוסטרליה), הודח ברבע גמר
עמנואל די פלה (צרפת צרפת), הודח בסיבוב הרביעי
ולדימיר לנדאו (מונקו מונקו), הודח בסיבוב השלישי
ז'אק בריניון (צרפת צרפת), הודח בסיבוב השלישי
וילבור כהן (ארצות הברית ארצות הברית), הודח בסיבוב הרביעי
יושירה אוטה (יפן יפן), הודח בסיבוב הרביעי
פרנץ מטייקה (אוסטריה אוסטריה), הודח בסיבוב השני
אוטו פרויצהיים (גרמניה גרמניה), הודח בסיבוב השני
רנה לקוסט, מנצח תחרות 1929 סיים את הקריירה ולא השתתף בתחרות. בגמר התחרות נפגשו אנרי קושה (צרפת צרפת) וביל טילדן (ארצות הברית ארצות הברית). אנרי קושה ניצח ב-4 מערכות ובכך זכה באליפות בפעם השלישית.
התחרות > תחרות הנשים

בתחרות הנשים השתתפו 43 טניסאיות שחולקו ל-4 בתים. כמו בתחרות הגברים, הטניסאיות החזקות זכו לדירוג:
הלן וילס (ארצות הברית ארצות הברית), מנצחת תחרויות 1928 ו-1929, מנצחת התחרות
פיבי ווטסון (בריטניה בריטניה), הודחה ברבע גמר
סימון מתייה (צרפת צרפת), הודחה ברבע גמר
סילי אאוסם (גרמניה גרמניה), הודחה בחצי גמר
אליזבת ריין (ארצות הברית ארצות הברית), הודחה ברבע גמר
לילי דה אלברס (ספרד ספרד), הודחה בחצי גמר
הלן ג'ייקובס (ארצות הברית ארצות הברית), הפסידה בגמר
איילין ויטינגסטול (בריטניה בריטניה), הודחה בסיבוב השני
במשחק הגמר הלן וילס (ארצות הברית ארצות הברית) ניצחה את הלן ג'ייקובס (ארצות הברית ארצות הברית) בשתי מערכות. בכך היא זכתה באליפות בפעם השלישית ברציפות. באותה שנה היא זכתה באליפות וימבלדון.
התחרות > תחרות זוגות גברים

בתחרות השתתפו מספר זוגות. מנצחי תחרות 1929 ז'אק בריניון וז'אן בורוטרה (צרפת צרפת) השתתפו גם השנה אך עם פרטנרים חדשים. במשחק הגמר מנצחי תחרות 1927 אנרי קושה וז'אק בריניון נפגשו עם הזוג הארי הופמן וג'ים וילארד (אוסטרליה  אוסטרליה) וניצחו ב-3 מערכות.
התחרות > תחרות זוגות נשים

בתחרות השתתפו 22 זוגות. מזוג מנצחות תחרות 1929 רק לילי דה אלברס (ספרד ספרד) השתתפה גם השנה. במשחק הגמר אליזבת ריין והלן וילס (ארצות הברית ארצות הברית) שיחקו נגד סימון ברבייה וסימון מתייה (צרפת צרפת) וניצחו אותן בשתי מערכות. באותה שנה הן זכו באליפות וימבלדון.
התחרות > תחרות זוגות מעורבים

בתחרות השתתפו 42 זוגות. במשחק הגמר מנצחי תחרויות 1928 ו-1929 איילין ויטינגסטול (בריטניה בריטניה) ואנרי קושה (צרפת צרפת) נפגשו עם סילי אאוסם (גרמניה גרמניה) וביל טילדן (ארצות הברית ארצות הברית) והפסידו ב-3 מערכות.
אנרי קושה, מנצח תחרות הגברים
הלן וילס, מנצחת תחרות הנשים
הר אנדרומדה (איי סנדוויץ' הדרומיים)

| --- | --- |
אין תמונה חופשית
 מידע כללי
 על שם:  אנדרומדה 
 גובה:  549 מטרים
 מדינה:  איי ג'ורג'יה הדרומית ואיי סנדוויץ' הדרומיים, הממלכה המאוחדת 
 מיקום:  איי ג'ורג'יה הדרומית ואיי סנדוויץ' הדרומיים, איי ג'ורג'יה הדרומית ואיי סנדוויץ' הדרומייםאיי ג'ורג'יה הדרומית ואיי סנדוויץ' הדרומיים
 קואורדינטות:  57°05′00″S 26°39′00″W﻿ / ﻿57.08333333°S 26.65°W﻿ / -57.08333333; -26.65
  (למפת איי ג'ורג'יה הדרומית ואיי סנדוויץ' הדרומיים מוגדלת) קינג אדוארד פוינט גריטוויקן איי ויליס אננקוב קופר פרינס אולף הארבורהר אנדרומדה(למפת איי ג'ורג'יה הדרומית ואיי סנדוויץ' הדרומיים רגילה) קינג אדוארד פוינט גריטוויקן איי ויליס אננקוב קופר פרינס אולף הארבורהר אנדרומדה
 מיקומו של הר אנדרומדה
 
מפת איי סנדוויץ' הדרומיים
הר אנדרומדה (באנגלית: Mount Andromeda) הוא הר שגובהו 549 מטרים, המוקם באיי קנדלמאס, באיי סנדוויץ' הדרומיים.
היסטוריה > מקור השם

שמו של ההר ניתן לו על ידי ועידת שמות האתרים האנטארקטית של הממלכה המאוחדת בשנת 1971, לצד הר פרסאוס הסמוך, שניהם על שם גיבורי המיתולוגיה היוונית פרסאוס ואנדרומדה.
הערות שוליים

1 2  נתוני הסקר הגאולוגי של ארצות הברית
שאנדור פישר (מורה)

| --- | --- |
אין תמונה חופשית
 לידה:  24 בפברואר 1915 בודפשט, האימפריה האוסטרו-הונגרית 
 פטירה:  6 במרץ 1995 (בגיל 80) בודפשט, הונגריה 
 ענף מדעי:  קלינאות תקשורת, בלשנות 
 מקום לימודים:  האקדמיה למוזיקה פרנץ ליסט בבודפשט 
 מוסדות:  האוניברסיטה לתאטרון ולקולנוע  המכללה להכשרת מורים לחינוך מיוחד גוסטאב ברצי 
 בן או בת זוג:  אווה קישקלמאר 
 
שאנדור פישר (בהונגרית: Fischer Sándor;‏ 24 בפברואר 1915 - 6 במרץ 1995) היה בלשן יהודי-הונגרי, מרצה באוניברסיטה לדיבור, לשירה לרטוריקה ובקלינאות תקשורת. פישר היה המרצה והמומחה הגדול ביותר בהונגריה בתקופתו למקצועות הנ"ל שלימד דור שלם של שחקני קולנוע ותיאטרון.
ביוגרפיה

שאנדור פישר נולד במשפחה יהודית בבודפשט בתחילת מלחמת העולם הראשונה. בתקופה זו כ-25% מתושבי בירת הונגריה היו יהודים.
פישר למד בבית הספר הריאלי הראשי ברחוב ריפל רונאי, שם היו חיי ספורט תוססים. בין היתר יצאו משם אלופי העולם בטניס שולחן היהודים ויקטור ברנה ומיקלוש סבדוש. ראש חוג הספורט בבית הספר, לאסלו ארדג, היה אלוף בהדיפת כדור ברזל. גם פישר עסק בספורט וניסה כמה ענפי ספורט. הוא היה שוער הוקי קרח וכדורמים, שיחק כדורסל, התחיל כמעט בכל מסלול אתלטי, החליק על הקרח ועסק באינטנסיביות גם בהתעמלות מכשירים. הוא היה מוצלח ביותר בענף ספורט אחרון זה. פישר זכה בתחרויות בית ספר בזו אחר זו.
אחרי בחינות הבגרות (1933) הצטרף למועדון סיף ואתלטיקה (VAC) מכבי (מועדון ההיאבקות והאתלטיקה מכבי היה אגודת הספורט ההונגרית היהודית הראשונה שנוסדה ב-1906 בהנהגתו של לאיוש דמן. בשל החוקים ה(אנטי)יהודיים משנת 1938 הורחקו בשנת 1941 כל מחלקות הספורט של המועדון מהאליפויות בממלכת הונגריה, ועד 1944, כשהמועדון חדל להתקיים, יכלו ספורטאי המועדון להתאמן רק בסתר. לאחר סיום הלימודים).
סוס הסמוכות היה המכשיר האהוב עליו. הוא היה מאוד גאה כשהאלוף האולימפי פעמיים אישטוואן פלה שיבח את התרגיל שלו. הוא שרד את השואה ואחרי השחרור ב-1945 עוד התאמן מספר פעמים, אך הפך להיות מאמן לזמן מה. הוא אימן תקופה מסוימת גם את האלופה האולימפית מאוחר יותר, אגנס קלטי.
אחרי בחינות הבגרות הספורט הפך לתחביב ופישר למד ב"חוג שירה" באקדמיה למוזיקה ע"ש פרנץ ליסט, במקביל למד גם תולדות האמנות ובלשנות באוניברסיטת בודפשט (כיום שמה אוניברסיטת אטווש לוראנד). כבר בגיל צעיר מאוד התעניין פישר ביצירת קול, פונטיקה ומתודולוגיה. הוא למד את אומנות הדיבור ויצירת מילים באיטליה, "במדינה של השפה המלודית ביותר" כדבריו. הוא לימד מקצועות אלה באוניברסיטה מאז 1950.
לפני אימרה מונטאג, היהודי אף הוא, שעסק בקלינאות תקשורת, ובחינוך מיוחד, פישר היה המורה הידוע ביותר לטכניקת דיבור ולרטוריקה
באוניברסיטה לאמנויות התיאטרון והקולנוע
במכללה להכשרת מורים לחינוך מיוחד
ברדיו ההונגרי
בטלוויזיה ההונגרית
הוא לימד את תלמידיו בכישרון רב ובאמפתיה. הרצאותיו פורסמו בפורמט VHS על ידי חברת Textbook Publishing Company בשנות ה-80 של המאה ה-20.
בעשור האחרון לחייו, אשתו הייתה הקריינית הידועה של הטלוויזיה ההונגרית, אווה קישקלמאר.
פישר הלך לעולמו ב-6 במרץ 1995 בבודפשט.
פרסים והוקרה

מדליית הצטיינות לנוער
עיטור מסדר ההצטיינות של העמל דרג זהב
למען הונגריה הסוציאליסטית
יצירותיו

טכניקת דיבור, 1955
אמנות הדיבור, 1966
אמנות הדיבור (חומר מודפס), 1974, 1982
רטוריקה: פרקטיקה של דיבור בפני קהל (חומר מודפס), 1975, 1981 (קטלוג Hunteka)
סגנון הדיבור ההונגרי ( הקלטת וידאו וחוברת הסבר), 1989
לקריאה נוספת

סופרים הונגרים בני זמננו 1997-1945 ביבליוגרפיה וגלריית תמונות. עורכת אווה פ. אלמאשי. בודפשט, הוצאת אנציקלופדיה, 1997, 2000
נתוניו במאגר המוזיאון הספרותי פטפי
לקסיקון אמנות התיאטרון ההונגרי. עורך ראשי. ג'רג' סקיי. הוצאה לאור אקדמית, בודפשט, 1994
הלקסיקון החדש של רוואי. עורך ראשי. אישטוואן קולגה טרשוי. הוצאת באביץ', סקסארד, 1996
לקסיקון ספרותי הונגרי חדש. עורך ראשי. לאסלו פטר. בית ההוצאה האקדמית, בודפשט, 1994
הערות שוליים

↑  Amit nem is sejtett Halász Juditról - Origo
↑  Zelenákné Illés Györgyi (2003). "Új beszédpedagógiai tematika a Színház- és Filmművészeti Egyetemen". p. 104.
↑  A beszéd művészete
↑  Retorika, a közéleti beszéd gyakorlata
↑  "Művei a Huntéka katalógusában". אורכב מ-המקור ב-2016-08-17. נבדק ב-2019-07-25.
| --- | --- |
בקרת זהויות :  NLI: 987007338328205171  ISNI: 0000 0000 4294 9215  LCCN: no97001069  NKC: mzk2013782487  NTA: 132963574  SUDOC: 188547215  VIAF: 311110673   WorldCat (עם VIAF): 311110673
אסאם

| --- | --- |
סמל אסאםסמל אסאם
המקדש המרכזי בגורדווארה
המקדש המרכזי בגורדווארה
 מדינה:  הודו הודו
 ראש השרים:  הימנטה ביסוואה סמה
 רשות מחוקקת:  האספה המחוקקת של אסאם 
 נפות במדינה:  27
 בירת המדינה:  דיספור
 העיר הגדולה:  גוואהטי
 שפה רשמית:  אסאמית, בודו בבודולאנד ובנגלית
 תאריך ייסוד:  15 באוגוסט 1947
 על שם:  uneven, Ahom Kingdom 
 שטח:  78,550 קמ"ר (דירוג: 16)
 אוכלוסייה:  ‏
  ‑ במדינה:  31,205,576 (דירוג: 14, 2011)
  ‑ צפיפות:  400 נפש לקמ"ר (דירוג: 9, 2011)
 קואורדינטות:  26°09′N 91°46′E﻿ / ﻿26.15°N 91.77°E﻿ / 26.15; 91.77
 אזור זמן:  UTC +5:30
 http://assam.gov.in/
  מפת מיקום  מפה מפורטת     לחצו כדי להקטין חזרה    לחצו להגדלה      (למפת אסאם מוגדלת) דיספור גוואהטיאסאם(למפת אסאם רגילה) דיספור גוואהטיאסאם tabBackground:;tabBorder:#aaa;defaultTab:0;
 
אסאם (באסאמית: অসম, "אוֹחוֹם") היא מדינה בהודו, המיושבת ביותר והשנייה בגודלה מבין מדינות צפון-מזרח הודו.
היסטוריה

באסאם ובאזורים הסמוכים ישנן עדויות ארכאולוגיות מתקופת האבן. אסאם צוינה במאה ה-4 כגבול המערבי של ממלכת גופטה. במהלך המאה ה-18 התרחשו מתיחויות חברתיות רבות, שאף הובילו לאלימות שגבתה את חייהם של רבים. בסופו של דבר אסאם וכל האזור נכבשו על ידי בורמזים. הפלישה הבורמזית הידרדרה למלחמה האנגלו-בורמזית הראשונה מול צבא הממלכה המאוחדת וצבא חברת הודו המזרחית הבריטית בשנת 1824. המלחמה הסתיימה בשנת 1826, עם סיפוח בריטי הדרגתי של האזור.
בשנת 1834 התגלתה באזור הקמליה הסינית, גילוי שהוביל להשקעות זרות רבות. בשנת 1873 החל לפעול באזור שירות דואר.
בשנת 1874 הופרד שטחה של המדינה מבנגל. בראשית המאה ה-20 החלה לפעול באסאם תנועות לאומיות כנגד הקולוניאליזם הבריטי.
עם הצטרפות ממלכת מניפור להודו ב-1948, סופח שטחה לאסאם.
בשנת 1963 הוקמה בשטח אסאם נאגאלנד, המדינה ה-16 בהודו.
ב-1972 הופרדה מהמדינה מדינת מניפור.
בין 1979 ל-1985 התחוללו במדינה מהומות נרחבות ומעשי טבח במהגרים מבנגלדש.
למרות השינויים בגבולות, עדיין התקיימו במדינה מתחים חברתיים רבים, בין קבוצות שדרשו אוטונומיה. בשנות ה-90 ממשלת הודו אף פרסה כוחות צבא כנגד מיליציות בדלניות.
פוליטיקה וממשל

הרשות המחוקקת של אסאם מורכבת מ-126 נציגים. המדינה מחולקת לחמש חטיבות אזוריות ו-33 מחוזות.
טופוגרפיה, גאוגרפיה ואקלים

המדינה מוקפת במרגלות ההימאליה שבמדינות בהוטן וארונאצ'ל פרדש בצפון, רכס פאת'קאי במזרח, גבעות קאצ'אר בדרום וגבעות מגהאליה במערב. רוב שטחה של המדינה נכלל בעמק של נהר ברהמפוטרה, הזורם בתחומיה לאורך של 800 ק"מ. כתוצאה מכך המדינה משופעת באדמות סחף - קרקע אידיאלית לגידול אורז. באזור שכיחות גבוהה לרעידות אדמה, וזאת בשל קו שבר גאולוגי צעיר שעליו ממוקמת המדינה. השיפוע הדל של זרימת הברהמפוטרה, הסחף המגיע ממרומי ההימאליה ורעידות האדמה העזות גורמים לנהר לשנות את התוואי שלו ובכך לשנות את המדינה ואת פיזור אוכלוסייתה. ייתכן שזו מולדתו של צמח התה המקומי. לתה יש ערך כלכלי חשוב במדינה והוא היה נפוץ בה כשיח-בר. באסאם נטעו מטעי התה הראשונים בעולם והיא מספקת היום כ-60% מהתה המיוצר בהודו. אסאם היא גם מוצא כמה מסוגי המשי המיוחדים בעולם כמו משי מוגה, הנחשב לייחודי ביותר, וליקר ביותר, והגדל רק באסאם.
דמוגרפיה

נכון למפקד האוכלוסין משנת 2011, גרו במדינה כ-31,169,272 תושבים. שיעור האוריינות במדינה עמד על כ-73.18%. שיעור האוריינות בקרב הגברים היה 78.81% ואילו אצל נשים עמד על כ-67.27%. 12.9% מהאוכלוסייה הייתה עירונית.
דמוגרפיה > דת

נכון לשנת 2011:
הינדואיזם- 61.47%
אסלאם- 34.22%
נצרות- 3.7%
בודהיזם- 0.2%
ג'ייניזם-
אנימיזם- 0.01%
סיקיזם- 0.01%
אחר\ לא דתיים- 0.3%
הערות שוליים

↑  Sanjib Baruah, “Immigration, Ethnic Conflict, and Political Turmoil--Assam, 1979-1985”, Asian Survey vol. 26, no. 11, 1986, עמ' 1184–206‏, JSTOR 2644315
| המדינות והטריטוריות של הודו |
| --- | --- | --- |
| מדינות | אוטר פרדש • אוטראקהאנד • אודישה • אנדרה פרדש • אסאם • ארונאצ'ל פרדש • ביהר • ג'הרקאנד • גואה • גוג'ראט • הימאצ'ל פרדש • הריאנה • טמיל נאדו • טלנגאנה • טריפורה • מאדהיה פרדש • מניפור • מגהלאיה • מהאראשטרה • מיזוראם • מערב בנגל • נאגאלנד • סיקים • פנג'אב • צ'האטיסגאר • קרנאטקה • קרלה • ראג'סטאן |  |
| טריטוריות איחוד | איי אנדמן וניקובר • ג'אמו וקשמיר • דאדרה ונאגר האוולי ודאמאן ודיו • טריטוריית הבירה הלאומית דלהי • לדאק • לקשאדוויפ • פודוצ'רי • צ'אנדיגאר |  |
| מדינות לשעבר | איחוד המדינות המזרחיות • איחוד מדינות פטיאלה ופנג'אב המזרחית • אג'מר • אנדרה • בומביי • בופאל • בילספור • ג'אמו וקשמיר (מדינה) • היידראבאד • וינדהיה פרדש • טרוונקור-קוצ'ין • קוץ' ביהאר • מאדהיה בהרט • מדראס • מייסור • סאורשטרה • פנג'אב המזרחית • קוץ' • קורג |  |
| טריטוריות איחוד לשעבר | ארונאצ'ל פרדש • גואה, דאמאן ודיו • דאדרה ונאגר האוולי • דאמאן ודיו • הימאצ'ל פרדש • טריפורה • מיזוראם • נאגאלנד |  |
| --- | --- |
בקרת זהויות :  NLI: 987007550349405171  BNE: XX462298  BnF: cb13165809h (data)  CiNii: DA15994359  GND: 4003249-8  ISNI: 0000 0000 9745 4965  LCCN: n79090160  MusicBrainz: 8775329a-73e1-4770-8c4c-95d0430cf4d2  NKC: ge773783  NLA: 36346220  NSK: 000423292  SUDOC: 035083018  TDVİA: asam--hindistan  VIAF: 144235172   WorldCat (עם VIAF): 144235172 
ערך זה הוא קצרמרבנושא גאוגרפיה של הודו. אתם מוזמנים לתרום לוויקיפדיה ו.
מגומד סולימנוב

| --- | --- |
אין תמונה חופשית
 לידה:  29 בפברואר 1976 גימרי, רוסיה 
 נהרג:  11 באוגוסט 2015 (בגיל 39) גימרי, רוסיה 
 מדינה:  רוסיה 
 
מגומד עלייביץ' סולימנוב (ברוסית: Мухаммад Алиевич Сулейманов;‏ 29 בפברואר 1976 – 11 באוגוסט 2015), הידוע גם בשם אבו אוסמאן גימרינסקי  (ברוסית: Абу Усман Гимринский), היה טרוריסט אסלאמי-דאגסטני ברוסיה והמנהיג השלישי של אמירות קווקז, קבוצה מיליטנטית ששמה לה למטרה לכונן אמירות אסלאמית בצפון הקווקז תחילה ולאחר מכן להשליט אסלאם בעולם.
ב-11 באוגוסט 2015, מגומד נהרג במהלך פעילות כוחות מיוחדים של הרוסים במהלך פשיטה ליד גימרי שבמרכז דאגסטן.
הערות שוליים

↑  "Leader Of Self-Proclaimed Caucasus Emirate Killed In Daghestan". Radio Free Europe/Radio Liberty. 11 באוגוסט 2015. נבדק ב-11 באוגוסט 2015. {{cite web}}:  (עזרה)
טקלה מקאן

| --- | --- |

 מידע כללי
 סוג:  מדבר 
 נתונים ומידות
 אורך:  1,000 ק"מ 
 רוחב:  400 ק"מ 
 שטח:  337,000 קמ"ר 
 מיקום
 מדינה:  הרפובליקה העממית של סין הרפובליקה העממית של סין
 מיקום:  מחוז שינג'יאנג
 גבולות:  הרי קונלון בדרום, הרי פמיר והרי טיין שאן בצפון ובמערב
 קואורדינטות:  38°54′N 82°12′E﻿ / ﻿38.9°N 82.2°E﻿ / 38.9; 82.2
 
  (למפת הרפובליקה העממית של סין מוגדלת) בייג'ינג שאנגחאי צ'ונגצ'ינג שנג'ן הונג קונג צ'נגדו שניאנג שיאן חרבין אורומצ'י שינינג רוסיה מונגוליה קזחסטן קיר. ט. פק. הודו נפאל ב. בנ. מיאנמר תאי. לא. וי. הפ. ד.ק צ.ק יפןטקלה מקאן(למפת הרפובליקה העממית של סין רגילה) בייג'ינג שאנגחאי צ'ונגצ'ינג שנג'ן הונג קונג צ'נגדו שניאנג שיאן חרבין אורומצ'י שינינג רוסיה מונגוליה קזחסטן קיר. ט. פק. הודו נפאל ב. בנ. מיאנמר תאי. לא. וי. הפ. ד.ק צ.ק יפןטקלה מקאן
 
מדבר טקלה מקאן (באויגורית: تەكلىماكان قۇملۇقى), הידוע גם בשם טקלימאקן, הוא מדבר באזור מרכז אסיה, במחוז שינג'יאנג, המחוז האוטונומי של האויגורים ברפובליקה העממית של סין. המדבר הוא חלק מאגן טארים וגובל בדרום עם הרי קונלון, ובצפון ובמערב עם הרי פמיר והרי טיין שאן.
משמעות שמו של המדבר לא ידועה, אך אם מקורו בערבית, הרי שייתכן כי משמעות השם היא "מקום נטוש". אם המקור הוא טורקי, הרי שמשמעות היא "מקום ההריסות". סברה נוספת היא: "זה שנכנס, לעולם לא יצא".
דיונות חול בטקלה מקאן
טקלה מקאן במבט מהחלל
טקלה מקאן הוא אחד ממדבריות החול הגדולים בעולם, והוא מדורג במקום ה-15 בדירוג המדבריות הלא ארקטים. שטחו הכולל של המדבר הוא 270,000 קמ"ר. ייחודו של טקלה מקאן הוא בהיותו מדבר חולי בעל מזג אוויר קריר. בימי החורף יכולה הטמפרטורה בו לצנוח אף לכ-20 מעלות צלזיוס מתחת לאפס. המדבר הוא גם מדבר החול השני בגודלו בעולם ו-85% משטחו הן דיונות נודדות שגובהן נע בין 18 ל-90 מטר. הוא נמצא מדרום לעיר אורומצ'י ולכוד בין הרי קונלון מדרום, הרי פמיר במערב, רכס טיין שאן מצפון, ומדבר גובי במזרח. את צפונו ואת דרומו חוצות שתי הסתעפויות של דרך המשי ההיסטורית.
בטקלה מקאן אין מקורות מים כלל ולכן מסוכן לחצות אותו מבלי להצטייד בכמות מים מספקת למסע כולו. מקורות המים הקרובים ביותר מצויים ב"ערי נווה מדבר" סמוכות.
בשנת 2024, השלימה ממשלת סין את פרויקט "החגורה הירוקה", המכתר את המדבר מסביבו על-מנת למנוע את מגמת ההתפשטות שלו. פרויקט הייעור החל ב-1978 וזכה לכינוי העממי "החומה הסינית הירוקה". אורך החגורה הירוקה הוא 3,000 ק"מ.
הערות שוליים

↑  E.M. Pospelov, Geograficheskiye nazvaniya mira (Moscow, 1998), p. 408.
↑  Gunnar Jarring,'The Toponym Takla-makan', Turkic Languages vol 1, 1997, pp 227-40.
↑  Tamm (2011), p. 139.
↑  דרך המשי, גילי חסקין.
1 2   "חגורה ירוקה": סין השלימה פרויקט ענק במערבה נגד תופעת המדבור, באתר הארץ, 1 בדצמבר 2024
| --- | --- |
בקרת זהויות :  GND: 4058938-9  NDL: 01058809  NKC: ge138950  VIAF: 246525993   WorldCat (עם VIAF): 246525993 
ערך זה הוא קצרמרבנושא מדבריות ובנושא גאוגרפיה של סין. אתם מוזמנים לתרום לוויקיפדיה ו.
טובי המינגוויי

| --- | --- |
אין תמונה חופשית
 לידה:  28 במאי 1983 (בן 41) ברייטון, הממלכה המאוחדת 
 מדינה:  הממלכה המאוחדת 
 תקופת הפעילות:  מ-2004 
 מקום לימודים:  האקדמיה האמריקאית לאמנויות הדרמה 
 פרופיל ב-IMDb
 
טובי מייקל סי. איי המינגוויי (באנגלית: Toby Michael C. A. Hemingway; נולד ב-28 במאי 1983) הוא שחקן אנגלי.
ביוגרפיה

בנם של הסופרים מייק ואנה-מריה המינגוויי, טובי המינגוויי נולד בברייטון, סאסקס, שם בילה את ילדותו עם אחיו הגדול, ג'יי. בגיל שלוש עשרה, הוא עבר לאוחאי, קליפורניה, ארצות הברית עם אימו.
לאחר שסיים את לימודיו בתיכון "לורל ספרינגס" המספק חינוך ביתי וחינוך מקוון אותם סיים בשנת 2001, הוא למד באקדמיה האמריקאית לאמנויות הדרמה בעיר ניו יורק, שם קיבל תואר באמנויות יפות.